KAMI SOKONG ASKAR-ASKAR KAMI
Semua ini pingat Toby.
Ini Purple Heart Toby.
Dia dapat pingat ini disebabkan kecederaannya di Afghanistan.
Kami sangat bangga dengan Toby
apabila dia dapat semua ini,
tapi saya rela pulangkan semua ini untuk dapatkan dia semula.
SJN GREGORY
TERDAPAT LEBIH DARIPADA 100,000 VETERAN TENTERA DALAM PENJARA DI AS
DARIPADA JUMLAH INI,
LEBIH DARIPADA 15 PERATUS TELAH DISABITKAN ATAS PEMBUNUHAN
INI KISAH BANDUAN #296785
SARJAN TOBY GREGORY OGOS 2009 - JUN 2019
Nama saya Arunda Perkins.
Saya ibu Toby Gregory.
Dia sertai dua lawatan ke Afghanistan berturut-turut
dan keadaan di sana dahsyat.
Toby bukan orang yang sama selepas lawatan terakhir itu.
Hidup dalam tentera mengubah dirinya dan dia kini bukan lagi Toby saya.
SEBUAH SIRI NETFLIX
TEMPOH KHIDMAT DAN HUKUMAN
PUSAT PEMULIHAN JEFFERSON CITY
TIADA PESALAH DIBENARKAN MASUK TANPA IRINGAN KAKITANGAN
Saya Toby Gregory.
SATU GENERASI VETERAN TIDAK AKAN RASA TERABAI LAGI
Saya di Pusat Pemulihan Jefferson City
di negeri Missouri.
PADA 2016, TOBY GREGORY MENGAKU BERSALAH ATAS SATU TUDUHAN MEMBUNUH
Saya dijatuhkan hukuman penjara 24 tahun atas pembunuhan tahap kedua
akibat kekurangupayaan mental
bagi PTSD.
Saya lahir pada 16 Julai 1974.
Saya membesar di pekan kecil bernama Belle, Missouri.
Tiada banyak perkara yang boleh dibuat di sana.
Kami ke anak sungai kecil untuk berparti.
Mungkin sejak itu, saya sedar saya suka minum arak.
Semasa remaja, saya semakin suka minum.
Semuanya agak terkawal sehinggalah…
saya sertai tentera.
Minum arak mula jadi kegiatan masa lapang.
PADA USIA 23 TAHUN, GREGORY MENYERTAI MARIN AS
Saya selalu fikir untuk sertai tentera semasa saya kecil.
Tapi apabila saya turun bas di kem latihan Kor Marin,
saya fikir, "Apa yang saya buat kepada diri saya?"
Kenapa saya mahu lalui pengalaman ini?
KAWASAN TERLARANG AMARAN
Tapi, sebaik tamat latihan, saya rasa saya berjaya capai sesuatu
selepas mendapat gelaran marin
dan semuanya hebat…
buat seketika.
SEMASA DALAM MARIN,
GREGORY MEMBUAT ADUAN FORMAL TERHADAP SEORANG PEGAWAI
Dia ambil kesempatan terhadap saya.
Dia buat perkara yang bukan saja melanggar polisi, tapi juga undang-undang.
Dia akan masuk sambil acukan pistol…
dan menyerang saya secara seksual.
Dia paksa saya makan Viagra dan buat seks dengannya.
Dia cekik saya
dan sejujurnya, saya percaya dia akan tembak saya dan terlepas.
Dia rampas semuanya daripada saya.
Saya rasa lemah.
Kemudian, saya melaporkan hal ini.
Saya cuma diberitahu, "Lelaki tak diserang secara seksual."
"Awak patut bersyukur dia buat seks dengan awak."
DISEBABKAN PENDERAAN INI, GREGORY DIDIAGNOSIS DENGAN PTSD
DIA MENINGGALKAN MARIN PADA 2005
SELAMA DUA TAHUN, GREGORY BERGELUT UNTUK MENCARI KERJA SEBAGAI ORANG AWAM
PADA 2007, TENTERA AS MEMULAKAN KEMPEN PEREKRUTAN
SEBAGAI TINDAK BALAS TERHADAP PERANG DI IRAQ DAN AFGHANISTAN
GREGORY MEMUTUSKAN UNTUK MENYERTAI TENTERA SEMULA
Saya dikerah ke Afghanistan pada 2008.
Saya ditugaskan dengan infantri 2506.
Kami di laluan pembekal dan kami ditembak
dengan roket setiap hari.
15 Disember 2008 ialah tarikh saya dapat
kecederaan otak traumatik dan menerima Purple Heart.
Saya dengar pelancaran sebuah roket.
Roket itu terkena kubu kami.
Saya pengsan.
Saya sangat takut.
Hidung dan mulut saya berdarah.
Saya kehilangan fokus.
Saya tak diterbangkan keluar
kerana mereka perlukan semua orang di sana,
tapi ada laporan mengatakan kelakuan saya tak normal.
WALAUPUN MEMPUNYAI KEMEROSOTAN KESIHATAN MENTAL,
GREGORY DIHANTAR KE PENGERAHAN SELANJUTNYA
AKHIRNYA, PADA 2011, DIA DIRUJUK BAGI RAWATAN KESIHATAN MENTAL
DI FORT CARSON, COLORADO
Doktor buat beberapa imbasan MRI.
Dia tulis dalam fail saya ada kerosakan yang teruk pada lobus frontal saya
dan dia mendokumenkan bahawa sebabnya ialah pengerahan-pengerahan itu.
GREGORY SEKALI LAGI DIDIAGNOSIS DENGAN PTSD
SEMASA DI FORT CARSON,
GREGORY MEMULAKAN HUBUNGAN DENGAN SEORANG ASKAR INEZ TULK
ASKAR A.S.
MEREKA BERDUA TELAH BERKHIDMAT BERSAMA DI AFGHANISTAN
Ada keserasian.
Sebab semasa saya cuba cakap dengan seseorang dalam tentera,
tiada orang faham. Saya dapat rasa orang fikir saya gila.
Tapi dia tak fikir begitu
sebab dia berkongsi pengalaman dan perkara yang sama dalam hidupnya,
jadi saya rasa serasi.
PADA 2012, GREGORY DIPERINTAHKAN UNTUK MENGAMBIL PERSARAAN PERUBATAN
SELAMAT DATANG KE PUSAT KECEMERLANGAN SOKONGAN OLAH GERAK ASKAR A.S.
SATU BATU
Inez dihantar ke Fort Leonard Wood, Missouri,
PINTU SVERDRUP
…dan saya bersara dan pulang ke rumah.
UNIVERSITI SAINT LOUIS
Saya berpindah ke St. Louis.
Akhirnya, saya dan Inez berkahwin pada 2013.
Saya ada masalah menyesuaikan diri dengan hidup orang awam.
Saya gagal mengekalkan pekerjaan saya.
Saya masih cuba sesuaikan diri.
PADA AWAL 2016, GREGORY TIADA PENDAPATAN TETAP,
MENGHADAPI MASALAH MINUM ARAK DAN HUBUNGANNYA DENGAN INEZ MEROSOT
Saya enggan akui emosi saya makin tak stabil.
4 OGOS 2016
Saya tak ingat apa-apa tentang hari itu.
Orang yang jumpa saya pada hari itu
kata mereka berbual dengan saya, tapi saya tak normal.
SEJURUS SELEPAS LIMA PETANG, GREGORY MEMANDU SEJAUH TUJUH BATU
KE INAPAN OWENSVILLE MOTOR
TEMPAT TINGGAL INEZ, YANG KINI SUDAH RENGGANG DENGANNYA
INAPAN OWENSVILLE MOTOR
Saya kekurangan tidur, kekurangan ubat.
Alkohol terlibat.
PADA PUKUL 5:40 PETANG, GREGORY MEMASUKI BILIK INEZ
PADA PUKUL 5:43 PETANG DIA MENGELUARKAN PISTOLNYA DAN MENEMBAK
AMBULANS
Saya bangun keesokan harinya, digari pada katil.
SELEPAS MENEMBAK INEZ, GREGORY MENGACUKAN PISTOLNYA PADA DIRINYA
Saya tembak diri sendiri di bawah dagu.
Gigi hadapan saya hancur.
Benda yang menyokong muka saya ialah plat logam.
SEMASA DI HOSPITAL, GREGORY DIBERITAHU BAHAWA INEZ MATI DI TEMPAT KEJADIAN
Apabila mereka beritahu saya
bahawa orang yang mati ialah Inez…
Hati saya hancur.
Kerana pada mulanya, saya nafikan semuanya.
Saya rasa sehingga hari ini,
saya nafikannya.
DUA PULUH EMPAT JAM SELEPAS TEMBAKAN ITU,
GREGORY DITUDUH DENGAN PEMBUNUHAN TAHAP PERTAMA
Saya cintai dia
dan saya takkan…
Saya takkan buatnya…
tanpa kewujudan pembolehubah lain.
Saya percaya
bahawa khidmat tempur dan PTSD saya
penyebabnya.
Saya bangga dapat berkhidmat.
Saya bangga akan semua yang saya telah capai.
Tapi sejujurnya, disebabkan perkara yang berlaku,
saya takkan pilih untuk berkhidmat walau sehari pun dalam tentera.
SATU GENERASI VETERAN TIDAK AKAN RASA TERABAI LAGI
PERPUSTAKAAN UNIVERSITI PERPUSTAKAAN THOMAS JEFFERSON
Selama kira-kira 24 tahun lepas,
saya sudah berpengalaman dalam merawat veteran
daripada pelbagai jenis pendedahan tempur
dari Afghanistan, Iraq dan Vietnam.
Saya harap kes ini kes terpencil.
Malangnya, apabila anda lihat di seluruh Amerika Syarikat,
kes ini berlaku lebih kerap daripada yang sepatutnya.
Nama saya Dr. Steve Bruce.
Pada 2016, saya dihubungi oleh peguam bela Toby Gregory
AHLI PSIKOLOGI
…untuk menilai En. Gregory di penjara,
menentukan sama ada sejarah traumanya
mungkin sebahagian sebab tingkah lakunya menjadi sangat tidak menentu
sehingga dia akhirnya menembak isterinya pada hari itu.
Saya jumpa En. Gregory di penjara selama beberapa jam
secara peribadi di satu bilik. Tiada peguam hadir.
Rekod perubatan En. Gregory sangat penting
bagi sejarah trauma semasa dalam tentera.
Semasa pertempuran di Afghanistan,
En. Gregory mengalami kecederaan otak traumatik.
Dia menyatakan dia mula menjadi lebih paranoid
sehingga dia fikir askar-askar yang bekerja dengannya
sebahagian daripada musuh.
Hal itu merisikokan mereka dan dirinya sendiri
sehinggakan komandernya juga menyedari paranoia yang berlaku itu.
Mereka buang dia daripada pengerahan aktif dan hantarnya pulang.
INAPAN OWENSVILLE MOTOR
Apabila saya tanya dia tentang peristiwa pada hari tembakan itu,
dia menyatakan dia tak begitu ingat tentang tembakan itu.
Dia menyatakan dia minum arak dengan sangat banyak
sebelum berjumpa isterinya di hotel itu.
PINTU MASUK MOTEL
Dia sangat mabuk,
jadi biasanya anda takkan ingat
peristiwa berkenaan hal itu dengan sangat jelas.
Dengan sejarah salah guna alkohol yang panjang,
sebagai tindak balas terhadap pencetus yang dia alami,
saya yakin gejala-gejala psikologi dan PTSD yang penting ini
menyebabkan dia menembak isterinya.
Jika dia tiada PTSD,
saya pasti hal ini takkan berlaku.
TIADA APA-APA BERLAKU MELAINKAN IMPIAN TERLEBIH DAHULU.
LAPORAN DR BRUCE MENJADI ASAS PEMBELAAN TOBY GREGORY
Kerja saja bukan untuk memaafkan atau mewajarkan jenayah yang mereka buat.
Kerja saya bermula dan berakhir dengan penilaian.
Perkara yang berlaku selepas itu terpulang pada hakim dan juri
untuk menentukan keputusannya.
KES GREGORY TIDAK PERNAH DIBICARAKAN
SEBALIKNYA PEGUAM BELANYA MENDAPAT RUNDINGAN PENGAKUAN BERSALAH
MENGATAKAN GREGORY MEMPUNYAI KEKURANGUPAYAAN MENTAL AKIBAT PTSDNYA
Saya jangka kes ini akan dibicarakan.
Saya jangka kes ini akan diperiksa balas oleh pendakwa.
Saya jangka semua itu berlaku.
Jadi, hakikat bahawa rundingan pengakuan bersalah dibuat
mengejutkan saya, terutamanya dalam kes pembunuhan tahap pertama.
PADA 2018, SEBAGAI BALASAN KERANA MENGAKU BERSALAH,
GREGORY DIJATUHKAN HUKUMAN PENJARA 24 TAHUN
UNTUK TUDUHAN LEBIH RINGAN BAGI PEMBUNUHAN TAHAP KEDUA
Peguam daerah sangat mengecewakan kami.
Mereka bersetuju menerima rundingan pengakuan bersalah tanpa memberitahu kami.
Kenapa kami tak boleh ada perbicaraan dengan juri?
Itu satu-satunya perkara yang akan berikan kami ketenangan.
Walaupun perbicaraan itu pasti sukar,
kami sudah sedia melakukan itu
yang boleh dijustifikasi bagi pembunuhan Inez.
Nama saya Tonya dan saya ibu saudara Inez.
Inez dan Toby tinggal di sini dengan saya selama kira-kira tiga bulan
sementara mereka mencari satu tempat tinggal.
Mereka ada anak lelaki kecil bernama Blake.
IBU SAUDARA INEZ
Dia comel.
PADA AWAL HUBUNGAN ITU,
KELUARGA INEZ RISAU AKAN TINGKAH LAKU GREGORY TERHADAP DIA
Inez tahu saya risau.
Hubungan itu menyedihkan di mana dia sangat mengawal Inez.
Dia beritahu Inez cara berpakaian, cara makan, cara bergerak.
SELATAN UTARA
Hal itu mempengaruhi fikirannya
sehingga dia percaya dia tak cukup bagus
dan begitulah cara Toby sakitinya.
Toby selalu mengugut untuk sakiti orang.
Toby ugut saya depan-depan yang dia akan bunuh saya dan keluarga saya.
Dia beritahu ayah tiri dan bekas suami saya
yang dia akan ambil kami seorang demi seorang dari jalan
dan tembak kami.
Dia tak suka kami terlibat dengan Inez dalam apa jua cara.
Dia mahu kawal sepenuhnya.
Inez dan saya selalu berbual.
Saya galakkan dia untuk cuba pergi kerana saya risaukan keselamatannya.
Dia kata, "Saya tahu, Mak Cik Tonya. Saya juga takut."
AKHIRNYA PADA JUN 2016, INEZ DAN GREGORY BERPISAH
BEBERAPA MINGGU SEBELUM PEMBUNUHAN ITU
MEREKA SEDANG MEMUKTAMADKAN PENYELESAIAN PENCERAIAN MEREKA
Inez dan Toby bersetuju untuk bercerai
di mana mereka berkongsi hak penjagaan anak mereka, Blake.
Dia perlu bersama Toby selama dua minggu dan bersama Inez selama dua minggu,
tapi hal itu rumit
kerana sukar untuk Inez dapatkan Blake semula daripada Toby.
Blake digunakan sebagai alat untuk menyimpan Inez dalam hidupnya.
Toby cuba mengawal dan merampas anak itu daripada Inez.
Itu matlamatnya.
Jadi, Inez berpindah semula ke New Mexico untuk bersama keluarga
dan kami pujuk dia untuk dapatkan bantuan guaman.
INEZ KEMBALI KE MISSOURI UNTUK MERUNDING SEMULA TERMA PENCERAIAN
UNTUK MEMASUKKAN PENJAGAAN TUNGGAL BLAKE
Inez yang hadir ke mahkamah dengan peguamnya sendiri
menimbulkan kemarahan En. Gregory yang amat sangat.
Dia sangat marah dengan hal itu kerana dia hilang kawalan.
Saya dan Inez saling hantar mesej pada hari dia dibunuh.
Dia beritahu saya Toby sudah gila dan dia perlukan bantuan.
Dia takut.
PADA 3 OGOS 2016, MAHKAMAH BERSETUJU
UNTUK MEMPERTIMBANGKAN TERMA INEZ YANG DIUBAH
GREGORY MENEMBAK DIA HINGGA MATI KEESOKAN HARINYA
Saya tak ingat perkara yang berlaku pada hari tembakan itu.
Saya cintai dia
dan…
Saya fikirkan perkara-perkara yang baik.
Betapa dia sangat sayangi anak-anak, betapa hebatnya dia.
Apabila mereka beritahu saya bahawa orang yang mati ialah Inez…
hati saya hancur.
Kerana pada mulanya, saya nafikan semuanya.
Saya rasa sehingga hari ini,
saya nafikannya.
Saya cintai dia.
Teruknya dia.
Wah.
Saya sangat marah. Saya boleh dengar suaranya yang tak jelas.
Hebatnya dia menipu.
Toby membunuh kerana dia marah. Dia kalah.
Dia kalah di mahkamah
dan dia rancang semuanya, tanpa ragu-ragu.
Saya tak rasa mereka secocok langsung.
Saya selalu rasa ada yang tak kena.
Saya selalu rasa saya mungkin patut lebih kerap bercakap dengan Inez.
ARAK SEDUHAN
Saya sedih apabila dapat tahu kesudahannya.
Nama saya Jesse Anderla.
Saya berkhidmat dengan Toby Gregory dalam tentera di Fort Carson, Colorado
pada 2009 hingga 2012.
MINUMAN HARI INI
Toby tiada ramai kawan selain saya.
Dia sangat berahsia.
Saya terkejut apabila dia benarkan saya jadi kawan dia.
Kami mula pergi memancing adakala atau kami akan naik gunung dan menembak.
Dia sentiasa baik dengan saya
dan saya seronok menjadi kawannya.
Kali pertama saya jumpa Toby,
dia beritahu saya dia dalam proses penceraian keempatnya.
Dia dalam pertengahan usia 30 tahun, jadi, saya kata, "Wah, bagaimana?"
Bagaimana anda bercerai empat kali
dalam masa sesingkat itu?
Dia hampir bangga akan hal itu. Itu yang gila tentangnya.
Saya, Toby, dan Inez di Afghanistan.
Inez askar yang hebat. Dia gembira.
Dia orang yang hebat.
Toby beritahu saya bahawa dia dan Inez menjalinkan hubungan sulit.
Sejujurnya, saya terkejut apabila Toby kata mereka sudah berkahwin.
Tiba-tiba, Inez keluar tentera, Toby keluar tentera.
Mereka di Missouri, mereka berkahwin di sana dan ada seorang anak.
Saya cuma fikir, "Aduhai, bolehkah perkahwinan ini berjaya?"
JESSE JUGA TELAH DIDIAGNOSIS DENGAN PTSD SEMASA DALAM TENTERA
Saya rasa semakin lama, saya jadi tempat mengadu dia.
Saya rasa saya boleh pujuk dia daripada buat macam-macam perkara
dan tenangkan dia.
Jika dia telefon saya dan cakap dengan saya,
sejujurnya, saya mungkin dapat halang perkara ini berlaku.
Apabila penilaian forensik datang dari St. Louis,
dia menilai saya secara terperinci.
Dalam laporan itu, dia menyatakan PTSD tempur memainkan peranan
dalam tembakan ini dan tembakan diri saya.
Saya rasa hal itu satu tindak balas PTSD yang tercetus
dengan tekanan dan kekurangan ubatan.
Ini yang saya rasa.
Ini yang saya percaya.
Sejujurnya, saya agak marah. Saya agak marah apabila dia kata begitu
kerana ada orang yang ada banyak masalah akibat PTSD.
Menyalahkan PTSD atas hal ini salah.
Disebabkan PTSD, saya tak suka berada di khalayak ramai.
Saya tak… Perkara itu menakutkan saya.
Adrenalina saya naik, saya mula berpeluh dan saya paranoid.
Jika saya ada pistol dalam situasi itu,
saya takkan keluarkannya dan tembak orang.
Saya takkan memandu jauh-jauh
dan kata, "Saya dicetuskan sesuatu. Biar saya tembak seseorang."
PTSD tak berlaku begitu.
Tiada siapa dapat tindak balas selama itu.
Saya sayangi lelaki ini. Dia kawan saya. Kawan saya, bukan?
Tapi walaupun saya sangat sayangi dia, dia lakukan ini.
Dia lakukan jenayah. Dia bunuh seseorang.
Bagi saya, kes ini mudah diselesaikan.
Toby Gregory masuk kereta dengan marah
dan memandu pergi ke Owensville.
Kes ini pembunuhan tahap pertama.
Saya tak ragu-ragu tentang itu.
Nama saya Randy Esphorst.
Saya Syerif Daerah Gasconade dari 2004 hingga 2016.
PEJABAT SYERIF
SYERIF ESPHORST ANTARA PEMBALAS AWAL YANG PERGI KE TEMPAT KEJADIAN JENAYAH
Apabila saya tiba, saya nampak seseorang dimasukkan ke ambulans dan dibawa pergi.
Saya pergi ke tempat mangsa satu lagi.
Saya tanggalkan selimutnya dan nampak satu wanita.
Berbaring
dengan beberapa luka tembakan, kebanyakannya pada kepala.
Semasa saya di tempat parkir. saya terpandang atas dan nampak kamera.
Jadi, saya pergi ke pejabat pengurusnya dan tanya dia,
"Adakah kamera pengawasan awak berfungsi?"
Dia kata, "Ya, ia berfungsi."
SYERIF
Sukar untuk saya tonton kerana saya tahu perkara yang akan berlaku.
Dia keluar kereta dan ada empat pintu lain sebelum pintu Inez.
Dia cuma berjalan melepasi semua pintu itu dan terus ke bilik hujung.
GREGORY BERADA DI BILIK INEZ SELAMA KURANG DARIPADA TIGA MINIT
Kami menemukan darah di dalam bilik,
jadi kami tahu dia ditembak sekurang-kurangnya sekali di sana.
Tapi dia masih boleh berjalan keluar dari bilik
dan…
dia cuma jatuh ke tanah.
Toby cuma berdiri di tepinya dan melepaskan empat lagi tembakan,
kemudian menendang kepalanya.
Maksud saya, ini keberangan.
Ini keberangan yang tak terkawal.
Ia satu pembunuhan.
Tiada perkataan lain untuk perkara itu.
Ia satu pembunuhan.
GREGORY LAYAK UNTUK PAROL PADA 2037,
SELEPAS MENJALANI SEMBILAN BELAS TAHUN HUKUMAN PENJARA ATAS PEMBUNUHAN INEZ
AKSES AWAM DILARANG MELAINKAN DIBENARKAN JABATAN SYERIF DAERAH GASCONADE
Kes itu sepatutnya pembunuhan tahap pertama
dan dia patut dipenjarakan seumur hidup.
Atau dia patut dibunuh dengan suntikan yang membawa maut.
Bible menegaskan bahawa saya tak patut benci sesiapa.
Sukar untuk saya terimanya.
Sebab saya sangat benci dan marah orang itu
dan saya tak suka perasaan itu.
Saya John Tulk.
Inez satu-satunya anak perempuan saya.
Apabila Inez jumpa saya dan beritahu saya dia nak sertai tentera,
saya agak takut
sebab Desert Storm dan seumpamanya sedang berlaku.
Tapi saya sangat bangga dengannya
sebab saya tahu dia mahu buat begitu dan berkhidmat untuk negara.
Kemudian, dia jumpa Toby.
Ya, saya beritahu Inez saya tak percayakan lelaki itu
dan tak rasa sedap hati tentang lelaki itu. Saya rasa dia jahat…
Biasanya saya tak rasa sebegitu tentang orang lain,
tapi saya rasa dia jahat. Dia kata, "Tak apa."
Jadi, saya cuma beritahu dia untuk berwaspada dan berhati-hati.
Toby sangat tidak yakin dan penakut
dan dia akan ugut orang.
Bukan di hadapan orang, tapi di belakang mereka,
mengatakan, "Saya boleh bunuh sesiapa."
"Saya boleh terlepas sebab saya boleh salahkan PTSD."
Dia selalu kata perkara sebegitu.
PTSD satu alasan untuk dia keluar penjara.
Saya terima satu panggilan
menjelaskan mereka tandatangani rundingan pengakuan bersalah
yang buat saya sangat marah
kerana lelaki ini bunuh anak perempuan saya dengan kejam.
Saya beritahu peguam itu dalam telefon
bahawa Toby kata dia boleh bunuh sesiapa saja
dan salahkan PTSD
dan terlepas daripada hukuman.
Peguam itu beritahu saya, "Saya tak tahu hal itu."
Saya kata, "Sebab awak tak pernah telefon saya."
Mereka tak pernah telefon saya untuk tanya soalan.
ASKAR A.S.
Inez perkara terpenting dalam hidup saya dan…
mengetahui bahawa saya takkan dapat peluk anak saya lagi
buat saya menangis.
Hati saya hancur luluh. Ia…
Saya cuma rindukan anak saya.
Aduhai.
TIADA LAGI MANGSA
EMPAT BULAN SELEPAS TEMU BUAL PERTAMANYA,
TOBY GREGORY BERSETUJU UNTUK MENJAWAB SOALAN LANJUT
TIADA PESALAH DIBENARKAN MASUK TANPA IRINGAN KAKITANGAN
Saya boleh faham sebab orang mungkin tak percaya
yang saya tak ingat apa-apa tentang hari itu.
Saya tak tahu jika saya tiada kawalan atau apa yang sedang berlaku atau…
keadaan fikiran saya.
Saya perlu hadapi perkara itu seumur hidup saya.
Tiada siapa akan hukum saya lebih teruk daripada saya hukum diri sendiri.
Setiap hari, saya diingatkan oleh parut di muka saya
bahawa walaupun saya tak ingat akan peristiwa itu,
saya tahu perkara yang terjadi.
Sebab saya di sini.
PTSD berlaku serta-merta. Sebaik saja…
Seperti, "Okey, perkara ini berlaku. Sekarang saya dapat tindak balas ini."
Kemudian, sebaik saja ia tamat,
anda mula bertenang dan adrenalina anda mula berkurangan.
Jika saya ada pistol dalam situasi itu,
saya takkan keluarkannya dan tembak orang.
Tiada siapa dapat tindak balas selama itu.
Sejujurnya, saya sedih. Saya sedih mendengar dia kata begitu.
PTSD tak berlaku
sekejap saja. PTSD boleh berlaku berhari-hari.
Ia tentang peristiwa yang berlaku, keadaan fikiran anda.
Saya tak tahu perkara yang berlaku sejak pagi itu hingga perkara ini berlaku.
Anda tak boleh kata,
"Hei, jika saya ada pistol, saya akan… Saya takkan buat begini."
Bagaimana anda tahu?
Sebab anda tak pernah berada dalam situasi di mana anda ada pistol.
GREGORY PERLU MENJALANI
LIMA BELAS TAHUN LAGI HUKUMAN SEBELUM LAYAK DIBEBASKAN
Saya rasa saya patut dibebaskan.
Maksud saya, saya mahu dibebaskan. Tiada siapa mahu dipenjarakan.
Tapi niat saya bukan hanya untuk bebas dan jalani hidup saya.
Niat saya ialah pergi ke hospital Hal-Ehwal Veteran.
TIADA PESALAH DIBENARKAN MASUK TANPA IRINGAN KAKITANGAN
Saya tahu apa yang sesetengah orang akan cakap.
Mereka akan kata, "Dia tak patut bebas. Dia tak patut bebas langsung."
"Jika dia buat sekali, dia akan buat sekali lagi."
Tapi persekitaran penjara ini juga dahsyat.
Rawatan bagi PTSD tak wujud di sini.
Saya tak boleh cakap tentang apa yang saya buat semasa bertempur
sebab mereka mungkin salah faham.
Saya diberitahu saya tak boleh cakap tentang perkara ini,
tapi perkara inilah yang saya perlu cakap.
Tapi jika awak dibebaskan
dan awak belum dapat rawatan yang awak kata awak perlukan,
membebaskan orang macam awak lebih berbahaya, bukan?
Ia…
Saya tak…
Saya takkan jawab soalan itu.
Terjemahan sari kata oleh Siti Salmi